สวัสดีเพื่อนๆสมาชิกนักรีวิวชาว Wongnai.com ทุกคนครับ 
พบกับ Captain Ton พากินพาเที่ยวกันอีกครั้ง 
สามารถติดตามรีวิวต่างๆของผมได้ที่ http://www.facebook.com/CaptainTonEatTravel และ IG ค้นหา Captain_Ton ได้เลยครับ มาติดตามความอร่อยกับผมกันเยอะๆนะครับ 

วันนี้ผมจะพาทุกๆคนมาทานผัดไทย หอยทอดกัน แต่เอ๊ะๆ ผัดไทยหอยทอดธรรมดาๆ จะมาทานทำไม ต้องมาทานแบบที่อร่อยที่สุดในโลก??? กันจะดีกว่า กับร้านนี้เลย หอยทอด ผัดไทย นายหรั่ง ในซอยรามอินทรา67 หรือตลาดกม.7 นี่เอง

ร้านนี้ไม่ธรรมดาตรงที่ ได้รับการันตีจากนิตยสารแม่บ้าน มาแล้วว่าของเค้าอร่อยขั้นเทพจริงๆ โปรโมทไว้หน้าร้านเลย มีเมนูผัดไทย เส้นต่างๆ และหอยทอด ให้ได้ลิ้มลองกัน ต้องลองซะหน่อยแล้วว่าจะอร่อยที่สุดในโลกจริงๆไหม

มาถึงก็สั่งเมนูเด็ดของทางร้านกันเลย ได้แก่หอยทอด และผัดไทยวุ้นเส้น ที่ใครผ่านไปผ่านมาก้ต้องสั่งทุกรายไปเขามีอะไรดีกันแน่น้า นั่งรอไป ชมไป พี่หรั่งก็บรรจงผัดขวันโขมง พร้อมแบ่งกระทะทอดหอยทอดไปด้วย ดูตื่นตาดีจริงๆ 

รอสักพักจานแรกก็ออกมา หอยทอดร้อนๆ หน้าตาดูธรรมดา ลองชิมกัน กรอบหอมกลิ่นกระทะไหม้นิดๆ หอยเยอะใช้ได้ ราดน้ำจิ้มชิม รู้สึกว่าน้ำจิ้มจะจืดไปนิด ทานแล้วไม่เข้ากันสักเท่าไหร่ ให้คะแนน3/5ครับจานนี้

และก็มาถึงผัดไทยที่(เขาว่า)อร่อยที่สุดในโลกกันครับ ผัดมากลิ่นหอมซอสผัดไทยและ กระทะมากๆ วุ้นเส้นที่สุกกำลังดี มาแบบแห้งๆดูน่าทานมากๆเลย ลองชิมกันครับ คำแรกคือ รสชาติกลมกล่อมมาก มีรสเปรี้ยวน้ำมะขามเปียก หวานนิดๆ หอมกลิ่นไหม้หน่อยๆ บีบมะนาวไปอีกนิด มีความเปรี้ยวและกลิ่นมะนาวที่เพิ่มเข้ามา ช่วยชูโรงความอร่อยของจานนี้ จนต้องให้5/5 เลยครับ สมแล้วที่(เขาว่า) อร่อยที่สุดในโลกจริงๆ หาที่ติไม่ได้เลยครับ

ครั้งหน้า Captain Ton จะพาเพื่อนๆ ไปกิน ไปเที่ยว ที่ไหนกันอีก อย่าลืมติดตามชมกันนะครับ